**Сцэнарый свята “САРАКІ”**

**“ Птахі з выраю вяртаюцца, людзі сонцу ўсміхаюцца…”**

**Вядучыя:**

1. Прывітанне ўсім, хто ў гэтай зале!

 Да нас вясна ідзе, сонейка нясе!

 Спяшайцеся, людзі добрыя!

 Спяшайцеся, людзі званыя!

1. Міласці просім

Завітаць да нас ў госці!

З намі разам пойдзем

І радасць знойдзем

1. Будзем песні спяваць,

Весяліцца, гуляць

Ды вясну сустракаць!

***Песня “ Вот весна пришла, ликуйте..”***

Вот весна пришла, ликуйте!

«Здравствуй!» – скажем ей.

По земле бежит в припрыжку

Маленький ручей.

За окошком светит солнце,

И лучи, звеня,

Скачут тихо по дорожке,

В храм зовут меня.

Из-под снега появились первые цветы.

Всех друзей с весной поздравить поспеши и ты!

**Дзея каля батлейкі**

***Першы хлопец:***Гэй, хлопцы, хадзем на рэчку, па лёдзе пакоўзаемся!

***Другі хлопец:***Не, нельга сёння на рэчку. Хіба не чуў, што сёння Саракі?

 У народзе кажуць: На Саракі — не суйся блізка да ракі.

***Трэці хчопец:***Што гэта за свята такое? Чаму так называецца?

***Другі хлопец:*** А вось мы зараз пойдзем да бабулі Веры, яна ўсё ведае.

**Дзея ў батлейцы.**

***Першы хлопец:***Добры дзень, бабуля! Прыйшлі цябе праведаць ды пра сённяшняе свята распытаць.

**Бабуля:** Добры дзень, мае даражэнькія!

А вось адгадаеце мае загадкі і самі ўсё зразумееце! Згодны?

***Трэці хлопец:***Так, бабуля, загадвай!

***Бабуля:***Слухайце, даражэнькія.

 Праз горы, даліны,Праз тысячы сёл

3 далёкай краіны Вярнуўся пасол.

.. Спаважны, чыноўны, Ён стаў на страсе

У ботах чырвоных, Каб бачылі ўсе. *(Бусел.)*

*У* пагодлівы дзянёк Недзе з паднябесся

Пералівісты званок Славіць працу песняй. *(Жаўранак.)*

Спераду шыльца,Ззаду вільцы,Наверсе чорная палатка,

Спінка роўна ды гладка. *(Ластаўка.)*

***Бабуля:***Ну што, зразумелі, чаму свята мае такую назву?

***Дзеці:***Так, бабуля. Бо ў гэты дзень птушкі з выраю вяртаюцца.

**Вядучы і дзяўчынка ў касцюме “жавароначка”**

**Вядучы:** - Жаваронак, жаварончык!

Ты куды ляціш, званочак?

**Дзяўчынка:**  - Шлях трымаю ў карай бацькоўскі,

Ён мілей зямель заморскіх.

**Вядучы:** - Праўда?

**Дзяўчынка:** - Праўду гавару

І дамоў з вясной лячу.

**Вядучы:** Птахі з выраю вяртаюцца

У родны край, у родны кут.

Шлях нялёгкі ім скараецца:

Гнёзды іх чакаюць тут.

Ой вы, бежанцы крылатыя!

Хай напоўняцца ўсе

Вашы гнёзды птушанятамі,

Сонейка цяпло нясе!

***Бабуля:***Даўней казалі, нібы на Саракі прылятае сорак выраяў і ўжо канчаткова прыходзіць вясна. Але ёсць меркаванне, што па царкоўнаму календару назва свята пайшла ад сарака чалавек, што пакутавалі ў Севасційскім возеры каля 320 года.

**Вядучыя:**

1. Прыкладна ў 320 годзе каля Севасційскага возера адбылася трагедыя. У 40 воінаў – хрысціян патрабавалі адступіцца ад веры ў Хрыста. Калі яны не згадзіліся, ваеначальнік Агрыкола загадаў загнаць іх ў ледзяную ваду возера.
2. На беразе паставілі баню, каб жадаючы адмовіцца ад веры змог атагрэцца. Раніцай адзін воін з 40 пабег да бані і, толькі ўвайшоў у цяпло, адразу памёр.
3. Назіраючы за вытрымкай воінаў вартавы Аглайя сам зайшоў у ваду са словамі “ Я верую ў Цябе, у Якога гэтыя воіны веруюць. Далучы і мяне да іх. Я – хрысціянін!”
4. Заўважыў ваеначальнік, што воіны не замярзаюць, как як лёд на возеры растаў івада стала цёплай. Раз’юшаны ён загадаў перабіць ім калені і спаліць.
5. Праз тры дні пасля кары воінаў блажэннаму Пятру прысніліся пакутнікі. Яны прасілі яго захараніць іх астанкі.
6. Ноччу епіскап Петр і некалькі клірыкаў з павагай пахавалі сабраныя рэшткі спаленых.

З тых часоў у гонар мужнасці і адданасці веры ў Хрыста праводзяцца ў храмах малебны і літургіі. ***Песня “Рашыўся я, Збавіцель, ісці з Табой”***

Рашыўся я, Збавіцель, ісці з Табой,

Каб ціха ўсё прымаці з рукі Тваёй.

Да ног Тваіх прыпасці хачу ў мальбе,

У шчасці ці няшчасці любіць Цябе.

Калі згублю ў задуме Твае сляды,

Вядзі мяне дадому, як знаеш Ты.

Вядзі мяне за рукі, Збавіцель мой,

Рашыўся я навекі ісці з Табой.

**Дзея ў батлейцы**

**Бабуля:** Ведаеце, дзеткі, існаваў звычай, у дзень памяці Севасційскіх пакутнікаў ляпіць з цеста і выпякаць “жавароначкаў”.

**Хлопец:** Бабулечка, а чаму жавароначкаў?

**Бабуля:** Лічылася, што спеў жаваронкаў – гэта песня славы Госпаду, узнёслую пакутнікам, іх імкненне ў Царства Нябеснае, да Сонца Праўды, да Хрыста.

**Хлопец:** Цяпер нам зразумела, чаму свята мае такую назву

**Хлопец:** Сумная гісторыя.

**Бабуля:** Ведаеце, дзеці, з гэтага дня дзяўчаты і хдопцы хадзілі “гукаць” вясну.

**Хлопец:** А як гэта?

**Бабуля:** Моладзь дружна збіралася на ўзгорку. Яны спявалі песні-вяснянкі, вадзілі карагод. Было весела!

**Дзея каля батлейкі**

**Дзяўчынка-вяснянка:** Гэй, дзяўчынкі, выходзьце!

Будзем песні спяваць,

Ды вясну гукаць!

*Выходзяць дзяўчынкі. Дзяўчынка-вяснянка падае ім стужкі. Вокол яе дзяўчаткі ўтвараюць “кола”, хадзяць па крузе.*

**Дзяўчынка-вяснянка:**

Вясна, вясна красная,

Прыйдзі, вясна з радасцю…

*Дзяўчынкі ўздымаюць рукі: У-у-у…*

**Дзяўчынка-вяснянка:**

З дажджамі моцнымі,

З хлябамі багатымі…

*Дзяўчынкі ўздымаюць рукі: У-у-у…*

**Дзяўчынка-вяснянка:**

Вясна, вясна красная,

Прыйдзі, вясна ясная…

*Дзяўчынкі ўздымаюць рукі: У-у-у…*

**Дзяўчынка-вяснянка:**

Прыйдзі да нас хутчэй,

Сонейкам нас абагрэй…

*Дзяўчынкі ўздымаюць рукі: У-у-у…*

***Песня “Жавароначкі прыляціце”***

Жавароначкі прыляціце!
Вясну красную прынясіце,
Каб сонейка засвяціла,
Каб снег белы растапіла,
Каб садзікі расквяціла.

Жавароначкі прыляціце!
Зямлю-матухну абудзіце
І дожджыкам напаіце,
Каб травачкі нарасціла
І волікаў накарміла.

Свята песенькай сустракае.

Вясну весела мы гукаем.

Ходзім радасна карагодам,

Выглень сонейка, дай пагаду.

Жавароначкі прыляціце!
Цёпла лецейка прынясіце!*Рыхтуемся частаваць усіх печывам*

**Дзея ў батлейцы**

 **Бабуля:** А расказаць вам, як гэта свята адзначалі гаспадыні?

**Хлопцы:** Так раскажыце, калі ласка.

**Бабка:**А гаспадыні выпякалі ў гэты дзень для дзяцей 40 жаваранкаў з цеста і клалі ў адзін з іх «саракоўку» — 20 капеек. Каму яна дастанецца — той
будзе шчаслівы. Iя для вас, мае дзеткі, прыгатавала печыва. Частуйцеся,
калі ласка.

*Усім прысутным раздаюцца выпечаныя “жавароначкі”.*

**Вядучыя:**

1. Хай вам, людзі, будзе даспадобы

Веснавы і цёплы гэты дзень,

1. Каб заўсёды вы былі ў згодзе

Кожны час і кожны дзень.

1. Каб заўсёды дзеці ўсміхаліся,

І свяціла сонца над зямлёй,

1. Каб жылі ў згодзе, працавалі

Моцнаю і дружнаю сям’ёй.

1. Яснага блакітнага вам неба,

Светлых зорак усім вам у начы,

Каб на стале заўсёды быў кавалак хлеба,

**Усе:** Каб святло вы неслі ў сваёй душы!

В58Зборнік метадычных распрацовак “Праз святую мудрасць да пазнання свету”:з вопыта работы / аўт.скл . Гунько Алена Аляксандраўна - кіраўнік тэатральнай студыі “Батлейка”, Сас Людміла Сяргееўна - музычны кіраўнік, вучні10,11 класаКоцік Кацярына, Сінкевіч Аліна, Забаўскі Іван – 2016. – 69с.